open-index/open-wikipedia-markdown huggingface dataset:
Plangarica

**Plangaricë** është një fshat në Qarkun e Elbasanit. Fshati bën pjesë në Njësinë administrative Gracen dhe është rreth 25 km larg Elbasanit.
Polisi i Vogël

**Polis i Vogël** është një fshat përgjatë Lumit Shkumbin. Ai shtrihet në zonën e Polisit dhe i përket Elbasanit.
Fjala e Lirë

* **Fjala e Lirë** është gazeta e parë pluraliste në Elbasanin e pas viteve 1990. Botohej një herë në javë. Numri i parë doli më 21 shtator 1991 vijoi deri në dhjetor 1996. Pikësynimi i saj ishte përtëritja e vlerave të shtypit demokratik të shekullit XX. Ajo u bë tribunë e mendimit dhe e fjalës së lirë, pa dallim bindjeje politike, përkatësie partiake, mbështetëse e komitetit të ri pluralist. U dha vend historisë së qytetit, figurave të tij.Liria e fjalës si një e drejtë universale e njeriut, jo në të gjitha pjesët e botës është e zbatueshme njësoj. Në disa vende, veçanërisht në regjimet totalitare, liria e fjalës është shumë e kufizuar, nën ndikimin e fortë të autoriteteve censuruese, në mënyrë që liria e fjalës në këto regjime është pothuajse inekzistente. Çdo gjë që është thënë dhe bërë në këto vende, e të cila janë në kundërshtim me atë që mund të përfaqësojë mbajtësi i pushtetit, kanë koston e lartë të dënimit sa të kushtojë edhe me jetë  Nga ana tjetër, kemi vendet në zhvillim, vendet që aspirojnë demokracinë të mirëfilltë, liberale, ku liria e fjalës është shumë e pranishme dhe shumë më pak e kufizuar. Cënimi i lirisë së shprehjes dhe medias së lirë nuk bën pjesë në imagjinarin e përditshmërisë së tyre.Në krahasim me të drejtat e tjera universale të njeriut (p.sh. e drejta për jetën, pronën, arsimin, martesën, familjen etj.), liria e fjalës është një e drejtë që nuk zbatohet në mënyrë të barabartë në të gjitha vendet e botës. Prandaj, është shumë e vështirë për të vendosur ekuilibrin në këtë mes.
Shkolla e mesme Dhaskal Todhri

**Shkolla e mesme "Dhaskal Todhri"** është gjimnaz në qytetin e Elbasanit i cili u themelua në vitin 1966 si rezultat i bashkimit të disa shkollave të mesme.

## Historia 
Shkolla u hap më 1 shtator 1966 me rreth 460 nxënës nga bashkimi i disa klasave të shkollave 12-vjeçare: “Qamil Guranjaku”, “Jeronim De Rada”, “ Jorgji Dilo” dhe “Qemal Stafa”. Ky ishte viti i parë që shkollat e mesme dolën më vete, duke u shkëputur nga sistemi 12-vjeçar. Historiku i kësaj shkolle është mjaft i pasur dhe një pjesë e mirë e tij është dokumentuar me shumë kujdes në Muzeun e shkollës i cili është krijuar, fillimisht, me nismë të drejtorit të kohës, Zeqir Sarja, në vitin 1981, me rastin e 25-vjetorit të shkollës. 

Gjimnazi “Dhaskal Todri” është një nga gjimnazet elitare të vendit dhe prej disa vitesh i renditur në 10 vendet e para në Shqipëri për rezultatet në PMSH, ndërsa viti shkollor 2017-2018 e renditi në vendin e 5-të dhe gjimnazin më të mirë në të gjithë qarkun e Elbasanit. Nga bankat e kësaj shkolle kanë dalë një numër i konsiderueshëm nxënësish të cilët me karrierën e shkëlqyer shkollore, profesionale dhe politike, kanë kontribuuar për vendin dhe botën. Nxënësit dhaskalistë janë fitues ndër vite të Olimpiadave Kombëtare dhe Ndërkombëtare, ndërsa 31 nxënës janë vlerësuar me Medalje të Artë. Stafi ndër vite numëron 14 drejtues dhe shumë mësues, disa prej të cilëve janë nderuar me Tituj Nderi. 

## Projekte shkollore 
Shkolla “Dhaskal Todri” është përfshirë në shumë projekte kombëtare që i kanë paraprirë zbatimit të reformave dhe ndryshimeve kurrikulare, si rrjedhojë e proceseve transformuese demokratike, si të shoqërisë, ashtu dhe arsimit si fushë e rëndësishme. Në vitin 2015, shkolla u bë pjesë e projektit të MAS për klasat digjitale, ndërsa në vitin 2022 u bë pjesë e projektit “Inteligjenca artificiale për të rinjtë”, në përputhje me Memorandumin e Mirëkuptimit ndërmjet MAS dhe Fondacionit Shqiptaro-Amerikan për Zhvillim.

Edhe në vitin shkollor 2024-2025, për të tretin vit radhazi, vazhdoi projekti i Inteligjencës Artificiale, ndërsa risi ishte projekti RYCO Superschools, financuar nga BE dhe BMZ dhe implementuar nga GIZ dhe RYCO. 

Gjimnazi “Dhaskal Todri”, për vitin shkollor 2024-2025, vendosi partneritet me gjimnazin “Sveti Sava”, Beograd, Serbi dhe realizoi një shkëmbim kulturor 2-javor. Ky shkëmbim u cilësua i suksesshëm, u vlerësua Best Partnership dhe projekti vazhdon edhe në vitin shkollor 2025-2026. 

Gjatë vitit 2022-2023 shkolla “Dhaskal Todri” është bërë pjesë e Programit Art, Zeje dhe Sport, sipas Udhëzimit të ministrisë me 2 kurse JOM, kursin e Teatrit dhe kursin ESD. Gjithashtu, për të katërtin vit aplikohet nisma ShQK me 5 klube.

## Shih edhe 
* Arsimi në Shqipëri

## Referime
Djalli i Argadasit

**Djalli i Argadasit** është një tregim i autorit shqiptar Fatmir Terziu i cili fitoi vendin e tretë në konkursin "Kadmus" në Greqi, që u zhvillua në vitin 2006. 

Këtë titull mban edhe vëllimi i autorit Fatmir Terziu botuar nga shtëpia Botuese "Silver" më 2006.
Mos Hesht

**Mos Hesht** është vëllim poetik i autorit shqiptar Fatmir Terziu botuar nga Shtëpia Botuese "Sejko" në vitin 2000.Mesazhi i poezisë që përcillet në këtë vëllim është një simbolikë e njeriut intelektual, që është në opozitë me heshtjen. Simbolika, figurat letrare të pasura dhe ndërthurja e modernes me tradicionalen e bëjnë poezinë e ‘Mos Hesht’ një model për mënyrën e prezantimit poetik për lexuesin e të gjitha moshave. “Mos Hesht” është mesazhi intelektual poetik për të gjithë.
‘Ecje në Qelq’ është vëllimi i dytë poetik i Fatmir Terziut. Ai u përgatit në Londër dhe u botua në shtëpinë botuese ‘Silver’. ‘Ecje në Qelq’ është një metaforë që paraqet intrigën e konfuzitetin e ecjes njërëzore në një botë me emocione dhe ngarkesa psikoanalitike të mbarsura nga probleme jetike. Në vargun poetin të ‘Ecje në Qelq’ ka një tendencë moderne dhe frymëzim prej poezisë tradicionale.
High Melton College

**High Melton College** ndodhet në South Yorkshire dhe është pjesë e sistemit të Edukimit të Kolegjit të Donkasterit në Mbretërinë e Bashkuar.
London South Benk Juniverziti

parapamje|Pamje nga universiteti
**London South Bank University** *(lexo: London South Benk Juniverziti)* është një nga universitetet e Londrës.

## Refernenca
Trokamat në Jetën e një Pene

**Trokamat në Jetën e një Pene** është film dokumentar i regjisorit shqiptar Fatmir Terziu, realizuar në studion "IRAJ" në Londër në periudhën 2003-2006 dhe është në dy gjuhë, shqip dhe anglisht. Ai i kushtohet veteranit të arsimit Tahir Z. Berisha, nga Kosova dhe ndriçon mes fakteve rrugën e arsimit në Kosovë në disa periudha. Filmi është vlerësuar nga mjaft kritikë të filmit.
Clouds of Smoke

**Clouds of Smoke** është film i regjisorit shqiptar Fatmir Terziu që flet për ndryshimin e klimës. Filmi është publikuar në vitin 2007. 

Marrin pjesë Alex Palman (DEFRA), Mike Sergant (BBC), Tara Jones (Radio FM) etj.
Agim Tahiraj

**Agim Tahiraj** karrierën e filloi në Klubin e Boksit "Prishtina", ku në vitin 1980 u bë kampion i Kosovës në kategorinë gjysmë e mesme 71&nbsp;kg dhe nen kampion i Ish Jugosllavisë po në ketë kategori, në konkurrencën e Juniorëve. Karrierën e vazhdoj në Klubin e Boksit "Partizani" në Gjilan dhe që nga viti 1983 karrierën e vazhdoj në KB "Kristal" te Zajeqarit deri në vitin 1988 ku edhe e përfundoj karrierën e aktivitetit si sportist, dhe që nga pavarësimi i sportit kosovare në vitin 1991 vazhdon me sportin e boksit, por si trajner në KB "Prishtina" se bashku me kolegët deri pas përfundimit te luftës e po ashtu edhe pas lufte vazhdon punën në ketë klub deri në vitin 2001 ku në ketë vit pikërisht në mars te viti 2001 themelon Klubin e Boksit "Drenasi" në qytetin e Drenasit.

Çmimet dhe Medaljet

1984 - Medalja e Bronx në turneun ndërkombëtare Kupa e Vidinit - Bullgari

1985 - Medalja e Argjent në turneun ndërkombëtare Kupa e Vidinit - Bullgari

1986 - Medalja e Art në turneun ndërkombëtare Kupa e Vidinit - Bullgari

2001 - Trajner i Vitit në komunën e Drenasit

2002 - Trajner i Vitit në komunën e Drenasit

2003 - Gjyqtar i Vitit në komunën e Drenasit

2004 - Trajner i Vitit në Federata e Boksit te Kosovës (FBOXK)

2005 - Trajner i Vitit në komunën e Drenasit

2011 - Gjyqtar i Vitit në Federata e Boksit te Kosovës (FBOXK)

Ne vitin 2022 me 05.03 zgjedhet kryetar i Shoqata gjyqëtarve e boksit të Kosovës.

Në vitin 2025 me 12.01 në kuvendin e rregullt zgjedhor me vota unanime rizgjedhet kryetar i Shoqata gjyqëtarve e boksit të Kosovës.
Parametric Narration in Norman Wisdom Movies

**Parametric Narration in Norman Wisdom Films** është një studim i regjisorit dhe shkrimtarit shqiptar Fatmir Terziu në fushën e vektorëve dhe parametrave të krijimtarisë filmike. Studimi është vlerësuar nga akademikët anglezë Richard Dacre, Dr.Jenny Owen, Chris Elliott etj.
Panajot Pano

**Panajot Pano** (7 Mars, 1939 në Durrës — 19 janar, 2010 në Jacksonville, Florida, ShBA) ishte futbollist shqiptar dhe mbahet si një legjendë në futbollin shqiptar.

E fillon karrierën e tij sportive me 12 vjeç në skuadrën e të rinjve të SK Tirana si portier. Më vonë në vitin 1959 mbasi emërohet në ushtri luan për skuadrën e KF Partizani si sulmues. Me këtë lojtar në gjirin e tij KF Partizani fiton katër herë kampionatin kombëtar dhe pesë herë kupën e Republikës. Panajot Pano luajti 25 herë për skuadrën kombëtare. Në vitin 1970 skuadra kombëtare fiton kupën e Ballkanit.  Mbas vitit 1975 ai stërviti si trajner ekipin kombëtar dhe atë të të rinjve të KF Partizani.

I pajisur me një teknikë të përsosur driblimi, ai ishte një nga lojtarët më të mirë të kombëtares së futbollit.  Në vitin 2003 me rastin e jubileut të UEFA-s u zgjodh si lojtari më i mirë i të gjitha kohërave nga Federata Shqiptare e Futbollit http://www.fshf.org/.

Më 27 prill 2005 merr titullin "Mjeshtër i Madh i Punës", akorduar nga Presidenti i Republikës Alfred Moisiu.  Ai vdiq me 19 janar të vitit 2010 në Jacksonville, Florida, SHBA nga një atak kardiak.

## Suksese 
Panajot Pano është dekoruar nga Presidenti i Shqipërisë Bamir Topi me titullin më të larte : Nderi i Kombit. I njohur si Legjenda e futbollit shqiptar, ai është i pari sportist që merr titullin Nderi i Kombit
left|thumb|250px|Panajot Pano duke marre titullin Mjeshtër i Madh i Punës nga Fatos Nano
* katër herë kampion kombëtar me skuadrën KF Partizani
* pesë herë fitues i kupës së Republikës me skuadrën KF Partizani
* fitues i kupës së Ballkanit më 1970 me skuadrën kombëtare

## Lidhje të jashtme 
* UEFA.com artikull lidhur me lojtarin e artë shqiptar
Tefta Cami

**Tefta Cami** lindi më 15 gusht të vitit 1940 në Viçishti të Dibrës, Shqipëri, është politikane shqiptare, Ministre e Arsimit dhe Kulturës.

## Edukimi 
Në vitin 1959, mbaroi shkollën pedagogjike në Peshkopi, kurse në vitin 1964 diplomoi në Tiranë në degën Gjuhë-Letërsi Shqipe.

Në vitin 1972, mbaroi kursin e lartë të filozofisë.

Në vitin 1988, mbrojti gradën shkencore “Kandidate e Shkencave”.

## Karriera 
Nga viti 1964 deri në 1967, mësuese, n/drejtoreshë dhe drejtoreshë në shkollën e mesme të përgjithshme “Demir Gashi”, në Peshkopi.

Në vitet 1967-1969, redaktore e z/vendëskryeredaktore në gazetën lokale “Ushtima e Maleve”.

Në vitet 1969, përgjegjëse e gruas në rrethin e Dibrës.

Në vitet 1970, 1976, sekretare e Komitetit të Partisë në Dibër. Në vitin 1976, sekretare e Parë e Komitetit të Partisë të rajonit Nr.1 në Tiranë.

Nga viti 1976-1987, ministre e Arsimit dhe e Kulturës të R.P.S.Sh.

Gjatë viteve 1987-1991, drejtoreshë e Shkollës së Lartë të Partisë “V.I.Lenin”.

Gjatë viteve 1993-2006, kryetare e një shoqate dhe kryetare bordi e një shkolle të mesme artistike.
Rruga e Arbërit (Gazetë)

**Rruga e Arbërit** është gazetë e përmuajshme në gjuhën shqipe, e cila botohet nga Lidhja e intelektualëve Dibranë.  

## Qëllimi 
Gazeta shërben si një mjet mediatik, ku lulëzojnë mendimi dhe aftësitë e intelektualëve që po kontribuojnë në fusha të ndryshme, që nga biznesi i ndërtimit dhe ai tregtar, e deri në fusha më speciale të jetës shoqërore, ekonomike, kulturore dhe politike. Filozofia e gazetës është bashkëpunimi pa komplekse midis njëritjetrit, duke u ndarë për nga bindjet politike por duke u bashkuar në vlerat tona historike, etnike, kulturore dhe shpirtërore.

## Lidhje të jashtme 
* Gazeta Rruga e Arbërit

## Numra të gazetës 

Skeda:Rruga e Arbërit, Nr 10 (90), tetor 2013.jpg
Skeda:Rruga e Arbërit, Nr 4 (12), prill 2007.JPG
Manol Konomi

**Manol Konomi**, lindi më 24 nëntor të vitit 1910 në fshatin Polican të Gjirokastrës dhe vdiq më 3 qershor të vitit 2002 në Tiranë, ishte politikan shqiptar i pas Luftës së Dytë Botërore. 

Ka qenë Ministër i Drejtësisë në Shqipëri në disa periudha gjatë regjimit diktatorial komunist dhe u shkarkua më 5 mars 1951, nuk u pajtua me shkeljen e ligjshmërisë (ekzekutimin pa proces dhe në kundërshtim të ligjit) të 22 personave të ekzekutuar pas shpërthimit në Ambasadën e Bashkimit Sovjetik më 19 shkurt 1951. 

## Aktiviteti politik 
* Ministër i Drejtësisë i Shqipërisë me mandat nga 22 tetori i vitit 1944 gjer më 10 janar të vitit 1946 si pjesë e kabinetit të Enver Hoxhës (22 tetor, 1944 gjer më 10 janar, 1946).
* Mnistër i Drejtësisë i Shqipërisë me mandat nga 11 janari i vitit 1946 gjer më 18 mars të vitit 1946
* Mnistër i Drejtësisë i Shqipërisë me mandat nga 18 marsi i vitit 1946 gjer më 30 qershor të vitit 1950
* Mnistër i Drejtësisë i Shqipërisë me mandat nga 5 korriku i vitit 1950 gjer më 1 janar të vitit 1951

## Referime
Gaqo Tashko

**Gaqo Tashko** (Fajum, Egjipt, 3 mars 1905 - Tiranë, 17 shkurt 1967) ka qenë inxhinier agronom, veprimtar i Lëvizjes Nacional-Çlirimtare dhe politikan shqiptar i pas Luftës së Dytë Botërore. 

## Biografia 
U lind në Fajum të Egjiptit, i biri e frashërlliut Athanas Tashko dhe Eleni Zografit, i katërti nga gjashtë fëmijët e çiftit ku më i madhi qe Koço Tashko dhe më e vogla Tefta Tashko Koço. Të vendosur në Egjipt pas disa ecejakeve, familja Tashko çeli aty një kafené dhe më pas një hotel.

Profesor, Dr., Ing. Agronom
* Drejtor i Bujqesise ne Ministrine e Ekonomise 22 tetori i vitit 1944 gjer më 10 janar të vitit 1946 si pjesë e kabinetit të Enver Hoxhës 
* Mnistër i Agrikulturës i Shqipërisë nga 11 janari i vitit 1946 gjer më 5 korrik të vitit 1950
* 1950-1953 Minister i Pyjeve.
* 1953-1957 Zv. Minister i Bujqesise dhe Pyjeve.
* 1958-1967 Rektor i Institutit te Larte Bujqesor, Kamez, Tirane. 
* Deputet i Kuvendit Popullor ne 6 Legjislatura.
Iljas Reka

**Iljas Reka** ishte politikan shqiptar i pas Luftës së Dytë Botërore, si dhe Ministër i Agrokulturës i Shqipërisë me mandat nga 5 korriku i vitit 1950 gjer më 6 shtator të vitit 1951 si pjesë e kabinetit të Enver Hoxhës.
Bamir Topi

**Bamir Myrteza Topi**, lindi më 24 prill të vitit 1957 në Tiranë, është politikan shqiptar dhe ish-president i Shqipërisë. Është i martuar me Teuta Topin dhe ka dy vajza, Nada Topi e Etida Topi. Edhe pse i njohur si politikan karriere, per nje fare kohe ai ka qene dhe president i KF Tirana.

## Edukimi 
Pas përufndimit të ciklit shkollor me rezultate të larta, z. Topi ka punuar fillimisht në Petrelë të Tiranës dhe nga viti 1984 në Institutin Shkencor të Kërkimeve Veterinare.
Në vitet 1987-1990 ai kryen studimet pasuniversitare në Itali në fushën e Biologjisë molekulare, studime që i përfundon me marrjen e gradës Doktor i Shkencave. Pas kthimit nga Italia ai emërohet Drejtor i Institutit të Sigurisë Ushqimore dhe të Veterinarisë, pozicion që e mban deri në fund të vitit 1995. Krahas punës si kërkues shkencor, Bamir Topi ka kryer dhe një aktivitet të ngjeshur akademik, në përgatitjen e programeve mësimore të Lëndës së Toksikologjisë dhe Farmakologjisë për studentët dhe pasuniversitarët e Fakultetit të Mjekësisë Veterinare si dhe ka qenë edhe lektor i këtyre lëndëve për një periudhë gati dhjetë vjeçare. Për arsye të këtij aktiviteti si dhe botimeve të shumta shkencore dhe pedagogjike Z. Bamir Topi fiton titullin Profesor në vitin 1995.

## Aktiviteti politik 
parapamje|300px|Bamir Topi gjatë një ceremonie zyrtare
Aktiviteti politik i Bamir Topit daton që me fillimet e lëvizjes demokratike në vitin 1990. Në vitin 1996 zgjidhet për herë të parë deputet i Kuvendit të Shqipërisë dhe emërohet Ministër i Bujqësisë dhe Ushqimit deri në vitin 1997 kur Partia Demokratike kalon në opozitë. Në tri Legjislatura është zgjedhur deputet i Kuvendit të Shqipërisë nga radhët e Partisë Demokratike të Shqipërisë. Dy herë është zgjedhur kryetar i Grupit Parlamentar të PD-së. Në dy mandate është zgjedhur nënkryetar i PD-së. Gjatë gjithë aktivitetit të tij politik dhe publik, Z. Topi ka spikatur duke u vlerësuar gjërësisht si një politikan me profil të moderuar, mjaft aktiv në zgjidhjen e krizave politike mes pozitës e opozitës dhe protagonist i marrëveshjeve politike e i nismave të ndryshme parlamentare. 
Në vitin 2007, gjatë negociatave për zgjedhjen e presidentit me konsensus midis pozitës dhe opozitës, Bamir Topi nuk pranoi që emri i tij të diskutohej në këto negociata. . Më 20 korrik 2007 pas katër raundesh votimi Bamir Topi u zgjodh President i Shqipërisë.

## Botime 
*  Nocturn, kur arsyeja errësohet nga pushteti  -  2019 
*  Betejat e humbura të Tiranës  -  2022

## Tituj nderi 
* **Doctor Honoris Causa** nga Universiteti i Prishtinës (25 janar 2008)
* **Qytetar Nderi i Prishtinës** nga Kuvendi Komunal i Prishtinës (26 janar 2008)
* **Urdhri i Mbretit Tomislav** (Kroaci)
* **Qytetar Nderi i Rrëshenit** nga Këshilli Bashkiak i Rrëshenit
* **Qytetar Nderi i Burrelit** nga Këshilli Bashkiak i Burrelit

## Lidhje të jashtme 
*Foto 
*Kryetari i Shqipërisë
Xhavit Shala

Prof. **Xhavit Shala** lindi në Pejë më 12 korrik 1938, ku dhe kaloi pjesën më të madhe të jetës.

## Arsimimi 
Pas luftës së dytë botërore familja e tij ishte e detyruar që të strehohet në Gjakovë. Në Gjakovë e krey shkollën fillore dhe dy vite të gjimnazit të ulët. Në vitin 1953 së bashku me familje kthehet sërish në Pejë, ku vazhdoi vitin e tretë dhe të katërt të gjimnazit të ulët dhe u është nënshtruar provimeve të gjysëm maturës në vitin 1955 pranë gjimnazit real shqiptar.

Në vitin shkollor 1955/56 regjistrohet në gjimnazin e përzier të Pejës në paralele të normalës. Pas shformimit të paraleles së normalës pranë gjimnazit të lartëpërmendur,.vitin e dytë e vazhdon pranë gjimnazit të lartë shqiptar në Gjakovë.

Pas kësaj në vitin shkollor 1957-58 po për të njejtin shkak (për shkak të shformimit të paraleleve të normalës) vitin e tretë , katërt dhe të pestë i kryen pranë shkollës normale “Dimitrije Tucoviq” në Prizren.

## Karriera e mësimdhënies 
### Mësimdhënia në shkollimin fillor
Menjëherë pas mbarimit të shkollës punon në shkollën fillore në Haxhaj të Rugovës prej 1 shtator të vitit skollor 1960/61 e deri më 28 mars, 1962, kur shkoi në shërbimin ushtarak. Pas kryerjes së shërbimit ushtarak më 1 shtator, 1963  fillon punën në vitin shkollor 1963/64 pranë shkollës fillore “Boris Vukmiroviq” në Pejë deri më 2 shkurt, 1967.

Punën e vazhdon në shkollën fillore “P.P. Njegosh” në Gllaviqicë deri më 31 gusht 1981.

### Mësimdhënia në shkollimin e mesëm
Pas kryerjes së studimeve universitare pranë universitetit të Prishtinës Fakultetin Filozofik, kalon në qendrën shkollore “17 nëntori” ku punon  prej 1 shtator, 1981 deri më 31 gusht, 1987, me ç’rast kjo shkollë bashkohet me Shkollën e Mesme Teknike “Shaban Spahija” në Pejë, ku punon deri më 31 gusht të vitit 1997.

Prej 1 qershor të vitit 1996 punon si bashkëpuntor i jashtëm në shkollën e mesme të mjekësisë në Pejë. Prej 1 shtator, 1997 punon si punëtor i rregullt në shkollën e mesme të mjekësisë në Pejë deri më 31 gusht, 2003 prej nga edhe pensionohet.

## Shiko edhe këtu 
* Edmond Beqiri
* Pejë
* Arsimi në Kosovë
Gogo Nushi

**Gogo Nushi** (Vuno, 15 dhjetor 1913 - Tiranë, 9 prill 1970) ka qenë figurë politike shqiptare gjatë regjimit komunist. Gogo Nushi përfshihet në listën e përpiluar nga Instituti i Studimit të Krimeve dhe Pasojave të Komunizmit, që përmbledh pjesëmarrësit që kanë përgjegjësi direkte për krimet e Partisë Komuniste Shqiptare dhe të Ushtrisë Nacionalçlirimtare, duke qene, sipas ligjit nr. 41, anëtarë të strukturave politike dhe ushtarake “që kanë inspiruar, organizuar, urdhëruar, ekzekutuar ose ndihmuar forcat partizane në vepra kriminale”.

## Biografia 
U lind në Vuno të nënprefekturës së Himarës më 15 shkurt 1913, Kur ishte 13 vjeç emigroi në Francë, ku më 1935 u anëtarësua në Partinë Komuniste Franceze.

Më 1940 u kthye në Shqipëri dhe më pas u anëtarësua në Partinë Komuniste Shqiptare. Ka qenë anëtar i Komitetit Qendror të Partisë nga 1943, anëtar i Byrosë Politike nga 1944, deputet nga 1946, anëtar i Presidiumit të Kuvendit Popullor dhe nga 1962 nënkryetar i tij, nga 1958 qe po ashtu president i Këshillit të Përgjithshëm të Bashkimeve Profesionale - të gjitha këto ofiqe gjer në vdekje.

Më 1946 qe nënkryetar i Asamblesë Kushtetuese. Më 1948 - 1949 ministër i Industrisë dhe përkohësisht i Tregtisë. Më 1951 - 1953 dhe 1956 - 1958 zëvendëskryeministër. Më 1953 - 1954 ministër i Tregtisë dhe Komunikacioneve. Nga 1954 deri më 1956 qe sekretar i Partisë së Punës.

Vdiq në Tiranë më 9 prill 1970, ceremonia e varrimit u zhvillua më 11 prill dhe fjalën e rastit e mbajti Hysni Kapo.

## Dekoratat 
Pas zbulimit të shumë krimeve të komunizmit dhe kërkesave të vazhdueshme të opinionit publik me dekretin nr.1018, datë 13.2.1995 të Presidentit të Republikës, Sali Berisha, iu hoqën të gjitha dekoratat dhe titujt e nderit për aktin kriminal të gjenocidit të ushtruar ndaj popullit shqiptar gjatë viteve të diktaturës komuniste Gogo Nushit dhe zyrtarëve të tjerë të lartë të regjimit komunist.

## Referime
Dhimitër Mborja-Bratko

**Dhimitër Mborja-Bratko** (1903- 1990) ishte një fotograf shqiptaro-amerikan.

## Jeta
Dhimitër Mborja u lindi në fshatin Mborje të Korçës në vitin 1903. Në moshën tre vjeçare nga Korça shkoi në Amerikë ( Detroit). Studioi në Institutin e Arteve në Detroit, në një kolegj të artit fotografik. Pas kryerjes së kolegjit, Mborja shkon në Hollivud, ku fillon punën si regjisor i filmave vizatimor. Mendohet se filmi i tij i parë vizatimor në vitet ‘20 të shekullit të kaluar është seriali “Cubby the Bear”. Më vonë ai punon edhe shumë filma të tjera, deri tek figurat plastike të dinosaurëve në filmin “Lost World”. Më vonë studion e tij ia shet Uollt Diozneit (Walt Disney) të famshëm.

Pas kësaj, ai hap një studio fotografishë dhe punon edhe ne dekorimin e filmave të ndryshëm. Mbroja, i cili njihet edhe me nofkën Bratko, bashkëpunon me artist të ndryshem si të artit skenik ashtu edhe të filmit, ndërsa punon edhe si drejtues i shfaqjeve nëpër anije të mëdha e me destinim udhëtimet e gjata.

Më vonë Dhimitër Mborja, studion ne kolegjin e luftës në Uashington dhe futet në rradhet e ushtrisë amerikane si fotograf. Punon fotograf pran UNRRA-s si fotograf në Ballkan, e pastaj e gjejme si fotograf në shtabin e gjeneralit Dagllas Makartur, komandant i forcave amerikane ne Paqësor.

Gjatë viteve 1945-1956 Borja punon ne Japoni, ku martohet edhe me një japoneze, por, ajo nuk i vjen në Amerikë. Ai, udhëton në shumë shtete, prej të cilave pos fotografive të rëndësishme që i fikson në celuloidin e kameras së tij, ai merr me vete edhe shumë gjëra të rëndësishme. Gjatë kësaj kohe, ai vizitoj Korenë, Birmaninë, Kinën, Indonezinë, Iranin, Rusinë, Nepalin e vende të tjera. Fotografoi edhe shumë president amerikan si Trumanin, Ajzenhauerin e Kenedin.

Vdiq në vitin 1990 në banesën e tij në Bethesda të shtetit Meriland të SHBA-ve. Atdheu e vet e deshti, andaj në testament shkroi: “ Më çoni hirin e trupit në Korcë, dhe hapni një muze me koleksionin tim”. Te dy këto anamanete iu plotësuan. Hiri i tij u varros afër nënës së tij në varrezat e Korçës, ndërsa po në Korçë u ngrit “Muzeu i Artit Aziatik-Bratko” Opusi krijues i Mborjës ruhet në qendrën muzeale “Douglas MacArthur” në Norfolk, ku janë grumbulluar rreth 45 mijë foto e diapozitiva të punuaraa nga ai.

Fotografia më e njohur:
-“Bota e Kenedit”-tavolina e punës së presidentit Kenedi menjiherë pas vrasjës.
Mborja u prezantua:
-“War & Conflikt” (Luftë dhe konflikte) 1990,
Tuk Jakova

**Tuk Jakova**, (Shkodër, 20 shkurt 1914 -  Tiranë, 26 gusht 1959) qe marangoz, anëtar i grupit komunist të Zef Malës, një nga pjesëtarët kryesor të komunistëve përgjatë Luftës së Dytë Botërore si komisar i Brigadës së Parë Sulmuese. Më pas president i sindikatave, sekretar i Komitetit Qendror të Partisë, min. i Financave, zv/kryeministër dhe pastaj palë pësuese e *luftës brenda llojit*. I hoqën gradat, titullin “Hero i Popullit” dhe e internuan familjarisht. Jakova përfshihet në listën e përpiluar nga Instituti i Studimit të Krimeve dhe Pasojave të Komunizmit, që përmbledh pjesëmarrësit që kanë përgjegjësi direkte për krimet e Partisë Komuniste Shqiptare dhe të Ushtrisë Nacionalçlirimtare, duke qene, sipas ligjit nr. 41, anëtarë të strukturave politike dhe ushtarake “që kanë inspiruar, organizuar, urdhëruar, ekzekutuar ose ndihmuar forcat partizane në vepra kriminale”.

## Jeta 
Lindi në Shkodër në lagjen Fushë Çelë, i biri i Markut dhe i Luçies. Për arsye ekonomike kreu vetëm arsimin fillor dhe më pas mori zanatin e marangozit, por tre vëllezërit e tjerë u shkolluan.

Së bashku me Qemal Stafën, Zef Malën dhe Vasil Shanton qenë ndër veprimtarët e Grupit të Shkodrës, i cili u arrestua, gjykua dhe dënua më 1939 dhe u dënua me katër vjet burg.

Më 6 qershor 1942 u rrethua në lagjen Tepe të Shkodrës me Sadik Bekteshin dhe Zija Dibrën, arritën të çanin rrethimin dhe vranë oficerin e kuesturës.

Pas Çlirimit u caktua president i sindikatave dhe prej andej, aty nga fundi i vitit 1946, e dërgua si të ngarkuar me punë në Federatën Jugosllave. U kthye nga Beogradi në vitin 1948, në kohën kur u zhvillua Kongresi i parë i Partisë. Në atë Kongres, ai u zgjodh Sekretar i KQ të Partisë.

Për qëndrimin dhe pikëpamjet e tij në vitin 1951, Tuk Jakova u përjashtua si anëtar i Byrosë Politike i akuzuar si *zbutës i luftës së klasave*. Ndërsa në vitin 1955 u përjashtua nga posti i anëtarit të KQ dhe u la për t'u diskutuar qëndrimi si anëtar i partisë. Në vitin 1955 përjashtohet nga Komiteti Qendror i PPSH, ndërsa në nëntor të të njëjtit vit internohet së bashku me familjen në Berat. Pas dy vitesh, më 1957 dënohet me izolim në Kalanë e Kaninës. Në vitin 1958 shpallet tradhëtar dhe dënohet me 20 vjet heqje lirie. Vdiq një vit më vonë, më 1959, në rrethana misterioze.
## Referime
Lista e filmave të animuar të Disney

Më poshtë është paraqitur **lista** e filmave të animuar të prodhuara ose distribuuara nga Disney.
__TOC__

## Listat e filmave 
### Filma të përzier me animacione 
|
### Pixar, filmat e animuar kompjuterik 
|-
|colspan="2"|

### Filma të animuar teatral krijuar nga DisneyToon Studios
Tëgjitha filmat e animuar të krijuar nga DisneyToon Studios janë tradicionalisht (2-D).

### Filma tjerë të animuar nga Disney 
### Filmat e animuar të emetuar por jo të shpërndrarë nga Disney
|}

## Shih edhe 
## Lidhje të jashtme 
*UltimateDisney.com - List of All Animated Classics, their DVD availability, and links to Reviews and Pictures 
* Big Cartoon DataBase: Disney animated features 
*Complete List of Disney's Animated Features (incorporating all Disney subsidiaries)
Serie A 1931-32

**Serie A 1931-32** ishte sezoni i tretë i Serie A. Këtë kampionat e fitoi Juventus.

## Tabela e klasifikimit 
## Playoff për Seria A 
Brescia u zhvendos në Serie B.

## Rezultatet 

## Rendijta e Golashënuesve 
| width=50% valign="top" |

|}

## Shih edhe 
* Seria B 1931-32
Serie A 1930-31

**Serie A 1930-31** ishte viti i dytë i  Seria A. Këtë sezon kampionatin e fitoi Juventus.

## Tabela e klasifikimit 
## Rezultatet 

## Shih edhe 
* Seria B 1930-31

## Lidhje të jashtme
Bredhi i Hotovës

**Bredhi i Hotovës** është park kombëtar, ndodhet në jug të Shqipërisë pak kilometra nga qyteti i Përmetit, dhe mund të cilësohet si mushkëria natyrore e Shqipërisë Jugore. 
parapamje|right|250px|Bredhi i Hotovës
Me një shtrirje prej 1200 hektarësh dhe një masiv të mrekullueshëm të përbërë kryesisht nga Bredhi Maqedonas, ky park kombëtar është një nga perlat turistike të Shqipërisë, që ofron surpriza të këndshme në çdo stinë të vitit, si në dimër, ku ai është i mbuluar nga dëbora por dhe në verë ku mund të shijosh freskinë e tij. 

Prej disa vitesh ai është kthyer në një vend që vizitohet shpesh nga turistët, ku bie në sy pjesa elitare e tyre, politikanë, ambasadorë të huaj, etj.

## Vendndodhja 
Ai ndodhet në zonën e Frashërit, rreth 35 km nga qyteti i Përmetit, në verilindje të tij.

Pamja madhështore e parkut të shfaqet nga hyrja e luginës së Lumicës e deri afër majës së malit të Kokojkës. Në Bredhin e Hotovës mund të shkosh me çdo lloj mjeti pavarësisht se rruga nga kthesa e Piskovës është e paasfaltuar. Por udhëtimi me mjete fuoristrada të krijon lehtësinë për të hyrë sa më thellë në pyll. Në Bredhin e Hotovës nuk ka lokale, prandaj ushqimin duhet ta marrësh me vete ose ta porositësh që më parë në fshatrat përreth tij. Ndërsa për sigurimin e ujit të pijshëm nuk është problem, pasi në brendësi të pyllit ka një sërë burimesh natyrore më ujë të ftohtë.

## Flora dhe fauna 
Bredhi i Hotovës konsiderohet një nga reliket bimore mesdhetare më të rëndësishme në vend dhe është një nga parqet më të mëdhenj në Ballkan me Bredh Maqedonas. 

Aty përveç bredhit gjen disa lloje panjash, shkozë të zezë, ilqe, dëllinjë të kuqe dhe të zezë, mjedër etj. 

Në lartësinë 800-1000 metra takohen livadhe e vende të sheshta të rrethuar nga drurë shekullorë të përmasave të mëdha. Parku formon një kurorë të gjelbërt gjigante me kontraste të dukshme nga njëra-tjetra. 

Bota shtazore është e pasur. Nga gjitarët takohen ariu i murrmë, ujku, dhelpra, kunadhja, derri i egër, lepuri i egër, ketri etj. Por krenaria e këtij parku dhe përfaqësuesi tipik i tij është kaprolli, të cilin mund ta shohësh në livadhe dhe lëndina në thellësi të pyllit.

## Mbrojtja 
Me vendim të Këshillit të Ministrave nr 102, datë 15 janar të vitit 1996 masivi i "Bredhit të Hotovës", me sipërfaqe 1200 hektarë është shpallur Park Kombëtar dhe administrohet nga Drejtoria e Shërbimit Pyjor të rrethit të Përmetit. 

Bredhi i Hotovës është masivi pyjor më i mbrojtur në Shqipëri, duke i rezistuar deri më tani çdo dëmtimi apo shpyllëzimi nga njeriu.

## Gjuetia 
Në vende të caktuara mund të ndeshesh me dhinë e egër. Gjuetia e kafshëve dhe shpendëve të egra që lejohet me ligj fillon më 15 gusht, kryesisht për turtullin. Ndërsa në fillim të shtatorit nis gjuetia për lepujt, derrin e egër, thëllëzën, etj. Sezoni i gjuetisë zgjat deri në fillim të pranverës.
Çmimi i madh i Evropës 2007

**F1 Evropa** për vitin 2007 ishte Formula 1 gara e dhjetë e sezonit F1 2007. Kjo garë u zhvillua në fundjavën mes 20-22 korrikut në Nürburgring, Gjermani.

Më 29 gusht të vitit 2006 u shpall se F1 Evropa është larguar nga kalendari i F1 garave për sezonin e vitit 2007. Nga kjo don të thotë se do të jetë vetëm një garë e mbajtur në Gjermani çdo vit duke zgjedhur mes garës në Hockenheimring dhe Nürburgring. Emri ishte në dyshim, por F1 Gjermania për vitin 2007 në Nürburgring tani më mbante emrin "Goßer Preis von Europa" (Çmimi i Madhë i Evropës), sepse Hockenheimring e ka të drejtën e emërtimit "Çmimi i Madh i Gjermanisë" kështu që nuk arrinë të bëjnë një marrveshje rreth ndrrimit të emrit. Kjo është hera e parë që nga  çmimi F1 Gjermania - 1960 që nuk mbahet garë nën çmimin "Çmimi i Madh i Gjermanisë" dhe hera e parë që nga gara Rezultatet e F1 1955 që gara për çmimin e Madh të Gjermanisë nuk është mbajtur fare.

## Kualifikimet 
## Gara 
## Rezultatet e kualifikimit 
## Rezultatet e garës 
## Shtesë 
* **Xhiro më e shpejtë**: Felipe Massa, 1:32.853 (Xhiro 34, 199.592&nbsp;km/h)
***Udhëheqë/xhiro:** Felipe Massa 47 (8 - 12, 14 - 55), Markus Winkelhock 6 (2 - 7), Fernando Alonso 5 (56 - 60), Kimi Räikkönen 1 (1), David Coulthard 1 (13)

## Shiko dhe këtë 
## Lidhje të jashtme 
* Official Formula1.com Amëza Zyrtare  - 
* Çmimi i Madhë i Evopës i detajura -
Erveheja

**Erveheja** është një poemë e shkruar nga Muhamet Çami rreth vitit 1820. U botua për herë të parë e tejshkruar me alfabetin e Stambollit dhe e purifikuar nga orientalizmat nga Jani Vreto, në Bukuresht më 1888.

## Vepra 
Rrëfenja romantike në vargje e njohur me emrin *Erveheja*, në fillim mbante titullin *Ravda* (Kopshti). Burimi i variantit poetik të Ervehesë së Kyçykut është *Tûtî-nâme*-ja persiane (Rrëfenja e një papagalli) e Zijaudin Nakshabit (Ziyâ'uddîn Nakhshabî), e frymëzuar nga origjinali sanskritisht Shukasaptati. Kjo poemë me strofa katërvargëshe e tetërrokësh me rimë ABAB jep peripecitë e së bukurës Ervehe, e cila ia del mbanë të mbrojë nderin e virtytin e saj, duke kaluar shumë sprova e fatkeqësi.

Ideja e kësaj historie moralizuese për «virtytin e femrës» ndeshet mjaft në historinë e letërsisë. Teksti shqip prej shtatëmbëdhjetë faqesh përbëhet nga 856 vargje dhe ruhet në Bibliotekën Kombëtare në Tiranë. 

Është edhe nga të rrallat vepra të bejtexhinjve të botuara në shekullin e nëntëmbëdhjetë, ndonëse në një variant të ndryshuar. Publicisti rilindës Jani Vreto jo vetëm e transliteroi dhe e botoi *Ervehenë* në Bukuresht më 1888, por edhe e purifikoi nga leksiku turqisht, persisht e arabisht i shqipes së Kyçykut. Sipas Elsie varianti origjinal është më i kuptueshëm dhe ruan karakterin narrativ të pastolisur të një historie poetike, ndërsa varianti i përpunuar i Vretos rreket ta paraqesë veprën në një formë më epike me epitetet përkatëse.

## Përshtatje 
Më 1967 me motivet e poemës Ahmet Qirezi e përshtati në zhanrin e dramës. Më tej u inskenua me sukses me regji nga Muharrem Qena, drejtor i Teatrit Popullor Krahinor. Erveheja u vu në skenë më pas në Tiranë më 1972.

## Studime 
Për këtë vepër, orientalisti Osman Myderizi shkroi artikuj shkencorë më 1951, 1957 dhe Ardian Vehbiu më 1989.

## Referime
Bilbil Klosi

**Bilbil Klosi** (Klos, 25 janar 1915 - Tiranë, 22 nëntor 1978) ka qenë ndihmësgjyqtar në Gjyqin Special, gjyqtar, politikan shqiptar, Ministër i Drejtësisë i Shqipërisë. Klosi përfshihet në listën e përpiluar nga Instituti i Studimit të Krimeve dhe Pasojave të Komunizmit, që përmbledh pjesëmarrësit që kanë përgjegjësi direkte për krimet e Partisë Komuniste Shqiptare dhe të Ushtrisë Nacionalçlirimtare, duke qene, sipas ligjit nr. 41, anëtarë të strukturave politike dhe ushtarake “që kanë inspiruar, organizuar, urdhëruar, ekzekutuar ose ndihmuar forcat partizane në vepra kriminale”.

## Jeta 
Lindi në fshatin Klos të Mallakastrës. Ndoqi liceun francez të Korçës dhe studimet e larta në Francë, në Universitetin e Grenoble, për Drejtësi.

Më 1942 kthehet në Shqipëri dhe deri më 1944 është partizan. Kuadër drejtues i Brigadës V. Më 1944-45 komisar i divizionit V. Më 1945 komisar i divizionit III. Më 1944-46 anëtar i KANÇ-it. Më 1945 kryetar gjyqi i korparmatës I-rë. 

Më 10 mars 1945, u emërua si ndihmësgjyqtarë i Gjyqit Special për kriminelët e luftës edhe Bilbil Klosi.

Më 1945-46 sekretar i përgjithshëm i Ministrisë së Punëve të Brendshme. Më 1946-49 dhe 1950-51 ndihmësprokuror i përgjithshëm. Më 1949 kryetar i Gjykatës së Lartë Ushtarake.

Më 1949-50 këshilltar juridik në Ministrinë e Punëve të Jashtme. Më 1946-1974 deputet. Më 1951-66 ministër i Drejtësisë. Më 1966-73 sekretar i Presidiumit të Kuvendit Popullor. Më 1973-78 këshilltar përgjegjës i sektorit të botimeve në Gjykatën e Lartë.

## Referime
Erveheja, Ahmet Qirezi

**Erveheja**, është dramë me 8 pamje e shkruar nga autori Ahmet Qirezi më 1966. Vepra bazohet në motivet e poemës po me këtë emër të Muhamet Çami - Kyçyku. 

Kjo dramë mbi bukurinë, dashurinë dhe besnikërinë e personifikuar në personin, luftën jetësore dhe fatin e një gruaje përmban edhe motive tjera të kohës kur u shkrua drama. Drama karakterizohet me dinamikën e ngjarjeve të përshtatura për skenë duke qenë se autori ishte edhe aktor, si dhe me emërtimin e personazheve sipas funksionit. 

Drama "Erveheja" u botua ne revisten "Jehona" te Shkupit ne vitin 1978 dhe si botim i veçantë në vitin 2007.

## Referime
Bashkim Ahmeti

**Bashkim Ahmeti** ose **Bashkim Izano**, lindi në Gjirokastër në vitin 1949, ëshë piktor shqiptar. 

Ka mbaruar Liceun Artistik në 1968 për pikturë. Më pas është diplomuar në Akademinë e Arteve, dega skenografi. Ka punuar tre vjet në Gjirokastër në Muzeun Historik. Më pas ka punuar në Muzeun e Skëndërbeut në Krujë, si dhe në Muzeun e Enver Hoxhës në Tiranë. Më pas punon si pedagog në Akademinë e Arteve. Në ‘94 ka hapur një ekspozitë në Danimarkë. Në ‘95 largohet në Amerikë, ku dhe hap ekspozitë në Nju Xhersi në qendrën e artit viziv.

## Lidhje të jashtme 
*  http://gjonizano.com/ 
*  http://www.bashkimizano.com/
Better Motörhead than Dead: Live at Hammersmith

**Better Motörhead than Dead: Live at Hammersmith** është albumi *live* zyrtar i pestë i grupit heavy metal Motörhead. Disku doli në treg më 16 korrik 2007 nëpërmjet SPVs dhe komprendon koncerti eseguum nga grupi në vitin 2005 në Londër. 
               
## Këngët 
### Disku 1 
# "Dr. Rock"
# "Stay Clean"
# "Shoot You In The Back"
# "Love Me Like A Reptile"
# "Killers"
# "Metropolis"
# "Love For Sale"
# "Over The Top"
# "No Class"
# "I Got Mine"
# "In The Name of Tragedy"
# "Dancing On Your Grave"

### Disku 2 
# "R.A.M.O.N.E.S."
# "Sacrifice"
# "Just 'cos You Got The Power"
# "(We Are) The Road Crew"
# "Going to Brazil"
# "Killed by Death"
# "Iron Fist"
# "Whorehouse Blues"
# "Bomber"
# "Ace of Spades"
# "Overkill"

## Pjestarët 
* Lemmy Kilmister - këngëtar, bas kitarë
* Phil Campbell - kitarë
* Mikkey Dee - bateri
Enchant

**Enchant** është një neo-progressive rock bend amerikan, i formuar në vitin . Muzika e tyre karakterizohet nga tekstet dhe meloditë ambicioze si dhe nga eksperimentet me harmoni.

## Historia 
Origjina e Enchant daton qysh nga fundi i viteve 1980, por albumi i parë ju del në shitje vetëm kur Steve Rothery informohet për ekzistimin e këtij bendi. Ai ndihmon në prodhimnin e *A Blueprint of the World* në Angli në vitin 1993, dhe gjithashtu ju bashkangjitet edhe si muzikant mysafir. Të drejtat për këtë debut album i kishte rezervuar më herët një kompani gjermane. Në të njëjtin vit turneja e parë në Evropë fillon. Albumi *Wounded* (1996) i ndihmon bendit për tërheqjen e shumë fansave të ri. *Time Lost* (1997) u lëshua për një turne me Dream Theater. Ky album kishte katër këngë të reja dhe material të palëshuar më parë. *Break* (1998) u promovua live në skenë me bendin Spock's Beard dhe më vonë me Marillion. Albumet *Juggling 9 Or Dropping 10*, *Blink of an Eye*, dhe *Tug of War* e përforcuan statusin e tyre si një bend unik dhe serioz. Këto albume gjithashtu ia hapin rrugën bendit për turnenë në Gjermani bashkë me Spock's Beard dhe California Guitar Trio. Live albumi i tyre *Live At Last* ka 2 CD-ja dhe 2 DVD-ja gjithashtu.

## Anëtarët 
* Doug Ott - kitarë
* Ted Leonard - vokal
* Bill Jenkins - tastierë
* Ed Platt - bas kitarë
* Sean Flanegan - bateri

## Diskografia 
### Studio albumet 
*  - *A Blueprint of the World*
*  - *Wounded*
*  - *Time Lost*
*  - *Break*
*  - *Juggling 9 Or Dropping 10*
*  - *Blink Of An Eye*
*  - *Tug of War*
*  - *The Great Divide*

### Live albumet 
*  - *Live At Last*

## Lidhje të jashtme 
* Webfaqja zyrtare
* Hyrja në Allmusic
Llambi Ziçishti

**Llambi Ziçishti** (Korçë, 13 dhjetor 1923 - 9 shtator 1983) ka qenë mjek kirurg, ministër i Shëndetësisë dhe pjesë e ekipit të mjekëve që shkuan te shtëpia e Mehmet Shehut për të konstatuar vdekjen e tij. 

## Jeta 
Lindi në Ziçisht të Devollit, i biri i Petros dhe Julias. Shkollën fillore, shtatëvjeçaren dhe liceun francez i ka mbaruar në qytetin e Korçës, ku banonte familja e tij. Kontribuoi në krah të Frontit Nacionalçlirimtar, për të cilën qe ndër organizatorët në zonën e Devollit dhe Korçës për këtë palë.

Më 1944 anëtar i Partisë Komuniste. Në vitet 1947-1948 studion mjekësi në Paris, më pas vajti të studiojë në Bukuresht ku u diplomua më 1953.

Pas diplomimit ai caktohet kirurg në spitalin e kryeqytetit, ku rritet profesionalisht nën kujdesin e dr. Frederik Shirokës. Për shumë kohë drejtoi katedrën e kirurgjisë së Përgjithshme. Në vitin 1968 u caktua Dekan i Fakultetit të Mjekësisë dhe në vitin 1971 u emërua Ministër i Shëndetësisë duke zëvendësuar dr. Ciril Pistolin. Më 1974-1982 ka qenë deputet. 

Pas kësaj ai akuzohet në vitin 1982 si bashkëpunëtor i grupit armiqësor të drejtuar nga Mehmet Shehu. Llambi Ziçishti u akuzua gjithashtu se në vitin 1973 kishte dashur të helmojë Enver Hoxhën. Pas një procesi hetimor, që zgjati nga nëntori i vitit 1982 e deri në shtatorin e vitit 1983, Llambi Ziçishti u nxor në gjyq dhe u dënua me vdekje, duke u pushkatuar më 9 shtator 1983 së bashku me Kadri Hazbiun, Feçor Shehun dhe Llambi Peçinin.

## Burime
Ahmet Qirezi

**Ahmet Qirezi** (Qirez, 1930 - Prishtinë, 2019) është dramaturg dhe gazetar shqiptar që rrjedh nga një familje veteranësh të arsimit dhe të përpjekjeve për liri. Ahmet Qirezi është autor i një vargu dramash me të cilat i vuri themelet e dramaturgjisë moderne shqiptare në Kosovë. Ahmet Qirezi përpos dramaturgjisë, është marrur edhe me gazetari, kritikë të filmit dhe teatrit, kritikë letrare dhe aktrim.  Dramat e tij, edhe si dorëshkrime janë luajtur gjatë viteve gjashtëdhjetë, shtatëdhjetë e tetëdhjetë nga teatro profesioniste e amatore të Kosovës.  Me  dramën  “Ngjyrat  e  jetës”,  Ahmet Qirezi fitoi shpërblimin e konkursit të TPK-së për tekst dramatik në vitin 1969. Si rezultat, “Ngjyrat e jetës” u vu në  repertorin e TPK-së si e para në listë për sezonin teatror 1969-1970, por pas deshifrimit të autorit ajo nuk u vu në skenë kurrë, pa kurrfarë shpjegimi.

I zhgënjyer nga ky veprim i udhëheqësisë së atëhershme të Teatrit Popullor Krahinor, në Prishtinë Ahmet Qirezi e braktisi Teatrin Popullor Krahinor dhe profesionin e tij jetësor - kthesë kjo, të cilën e përjetoi rëndë. Në vitin 1970, u punësua në Radio Prishtinë, ku punoi si gazetar-redaktor deri më 7 korrik të  vitit 1989. Gjatë kësaj kohe, ai u mor me kritikë të teatrit e të filmit, kritikë letrare dhe raportoi nga ngjarjet kulturore, në Kosovë e jashtë saj. Ka marrë pjesë me referate e kumtesa në të gjitha simpoziumet kushtuar teatrit e filmit në Jugosllavinë e atëhershme. Si kryetar i Shoqatës së Kritikëve dhe Publicistëve të Filmit të Kosovës, Ahmet Qirezi ishte edhe anëtar i kryesisë së Shoqatave së Kritikëve e Publicistëve të Filmit e të Televizionit të Jugosllavisë.

Si gazetar, Ahmet Qirezi raportoi nga vende të ndryshme të botës. Në vitin 1979 në Ankara, ai ishte gazetari i vetëm që si dëshmitar okular i operacionit të ushtrisë turke me të cilin Kenan Evren pushtoi pallatin presidencial në Ankara, raportoi nga kjo ngjarje e rëndësishme të politikës globale. Ahmet Qirezi raportoi edhe nga vende të tjera, si Shqipëria, Siria, Gjermania, për ngjarjet kulturore.

Në vitin 1981, Ahmet Qirezi iu nënshtrua diferencimit ideo-politik si masë kundër lirisë së shprehjes për të cilën u angazhua rreth raportimit mbi demonstratat studentore të 11 marsit 1981. Politika famëkeqe e diferencimeve ideopolitike kundër inteligjencisë shqiptare në Kosovë filloi me diferencimin politik të Ahmet Qirezit. Edhe pas kthimit në punë në detyrat e njëjta, Ahmet Qirezi ishte nën embargo të emrit dhe të zërit në radio.

Ahmet Qirezi është pensionuar si gazetar, pas 40 vjet pune në fushën e arsimit, teatrit, filmit, kulturës e gazetarisë. Ndërroi jete me 2 prill 2019.

## Veprat 
* Vrasja e Errët (1962)
* Çipçijtë - dramë muzikore (1964)
* Nëna e Vërtetë (1964)
* Erveheja (1964) 
* Gjergj Kastrioti - Skënderbeu (1968)
* Ngjyrat e Jetës (1969)

## Shih edhe 
* Letërsia
* Dramaturgjia
* Erveheja (Ahmet Qirezi)

## Referime 
## Lidhje të jashtme 
Uebfaqja e Ahmet Qirezit -> kliko ketu .
Xhemal Tafaj

**Xhemal Tafaj** ishte Ministër i Ekonomisë Komunale i Shqipërisë në periudhën 20 shkurt, 1987 - 9 korrik, 1990.
Shane Korbeci

**Shane Korbeci** ishte Ministër i Tregtisë së Jashtme i Shqipërisë gjatë periudhës 23 nëntor, 1982 - 22 shkurt, 1991.

Shane Korbeci ka lindur në vitin 1942 në fshatin Kolonjë të Gjirokastrës. Ka përfunduar arsimin e mesëm në shkollën politeknike “7 nëntori” në Tiranë, i vlerësuar me rezultatin “Tabela e Artë”. Në vitin 1960 ka filluar studimet në degën e Inxhinierisë Mekanike në Hungari, të cilën, për arsye të politikave ndërshtetërore, arriti ta përfundonte në Shqipëri. Pas diplomimit, në periudhën që u përket viteve 1966-1975, ai ka punuar në profesionin e tij si inxhinier mekanik në uzinën “Traktori” në kryeqytet. Në atë periudhë, për rritjen e profesionalizmit të tij në fushën e inxhinierisë, ai ka kryer dhe dy specializime në Kinë. Në vitet 1975 – 1982 Shane Korbeci ka ushtruar detyrën e drejtorit të Përgjithshëm të Ndërmarrjes së Makina-Importit, ndërsa në vitin 1982 ai arrin kulmin e shkëlqimit të karrierës së vet, duke u emëruar ministër i Tregtisë së Jashtme të Shqipërisë. Këtë funksion ai e ushtroi për dhjetë vjet, pra deri në 12 qershor të vitit 1991, kur u rrëzua qeveria “Nano 2” dhe u krijua Qeveria e Stabilitetit.
McLaren MP4-22

.]]

**McLaren MP4-22** është Formula 1 veturë e *Vodafone McLaren-Mercedes* për sezonin garues Formula 1 2007. Vetura u pa në publik për herë të parë gjatë testimeve në qarkun Circuit de Valencia në Spanjë më 15 janar të vitit 2007. Në garën e parë vetura arriti pozitën  dytë dhe të katërt në kualifikime dhe të dytën dhe të tretën në fund të garës nga pilotët Fernando Alonso dhe Lewis Hamilton.

## 2007 Season
Sipas ekipit McLaren vetura MP4-22 ka kapacitete të avancuara enxhinerike dhe zgjedhje të reja aerodinamike.

Më 17 janar të vitit 2007, Fernando Alonso kompletoi një test të veturës në qarkun Ricardo Tormo, qark ky në Valencia, duke arritur xiron më të shpejtë në kohë 1:12.050.

Gjat testimit në qarkun në Catalunya më 1 maj të vitit 2007, Pedro de la Rosa me krahë të përparëm të ri dhe me dizajn unik të cilët mund të përdoren gjer në fund të sezonit.

## Sponsorët 
*Vodafone
*Bridgestone
*Mobil
*SAP AG
*Johnnie Walker
*Aigo
*Hugo Boss
*Grupo Santander
*Hilton Hotels
*Schüco
*TAG Heuer
*Mutua Madrilena
*Steinmetz
*Henkel
*Nescafe
*FedEx
*Sonax
*Advanced Composites Group
*Charmilles
*Enkei
*GS Yuasa
*Mazak
*Sports Marketing Surveys
*Kenwood
*BAE Systems
*Sparco
*SGI
*KONI
*Santander

## Statistikat 
## Shih edhe 
* McLaren
* Formula 1

## Lidhje të jashtme 
* - Technical Specifications of the MP4-22 
* - Vodafone McLaren Mercedes MP4-22 Design Philosophy
* - Technical Team Biographies
Jemin Gjana

**Jemin Gjana** lindi në vitin 1950, është politikan shqiptar, deputet i Partisë Demokratike në Kuvendin e Shqipërisë, ish Ministër i Bujqësisë, Ushqimit dhe Mbrojtjes së Konsumatorit.

## Edukimi 
Mbaroi Fakultetin e Ekonomisë Agrare Tiranë në vitin 1975.  

Gjatë viteve 1975-1990 punon si ekonomist në strukturat e bujqësisë dhe ndërtimit në Kukës dhe Pogradec.  

Në vitin 1991 është sekretar i degës së PDSH Pogradec dhe anëtar i Këshillit Kombëtar i PDSH në mënyrë të vazhdueshme.  Aktiviteti politik vazhdon si anëtar i kryesisë së PDSH në vitet 1997-2005, nënkryetar i PDSH në vitet 1999-2001 dhe Sekretar Organizativ nga 2005 në vazhdim.  Është deputet në pesë Legjislatura të Kuvendit të Shqipërisë nga viti 1992 dhe në vazhdim.  Ka kryer detyra të ndryshme në Kuvend si Kryetar i Komisionit Parlamentar të Ekonomisë dhe Financave (1992-1993), Kryetar i Grupit Parlamentar të PDSH (1999-2001), Kryetar i Komisionit Parlamentar të Bujqësisë dhe të Ushqimit (2001-2005), Bashkëkryetar i Komisionit Parlamentar dypalësh për reformën Zgjedhore (2002-2005), etj.  Ka kryesuar disa Komisione të Posaçme dhe hetimore Parlamentare.
Smallville, sezoni i parë

Sezoni i parë i serialit Smallville është zhvilluar gjatë viteve 2001–2002 dhe në vete përmban 21 seri të cilat janë:
# Pilot
# Metomorphosis
# Hothead
# X-Ray
# Cool
# Hourglass
# Craving
# Jitters
# Rogue
# Shimmer
# Hug
# Leech
# Kinetic
# Zero
# Nicodemus
# Stray
# Reaper)
# Drone 
# Crush
# Obscura
# Tempest

## Përshkrim i përgjithëshëm 
## Ngjarje të rëndësishme